# Boro Primorac

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Boro Primorac
 |
| --- |
| Osobne informacije
 |
| Rođenje
 | 5. prosinca 1954. Mostar, Bosna i Hercegovina
 |
| Visina
 | 190 cm
 |
| Pozicija
 | branič
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1972. - 1978. 1978. - 1983. 1983. - 1986. 1986. - 1990.
 | Velež Mostar Hajduk Split Lille Cannes
 | 0133 00(10) 0283 00(53) 0107 00(13) 0111 00(14)
 |
| Reprezentacija
 |
| 1976. - 1982.
 |  SFR Jugoslavija
 | 0014 000(0)
 |
| Trenirane momčadi
 |
| 1990. - 1992. 1992. - 1993. 1994. 1994. - 1996. 1996. - 2018.
 | Cannes Valenciennes Gvineja Nagoya Grampus (pomoćni trener) Arsenal (pomoćni trener)
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub.
\* Nastupi i (golovi) u profesionalnim klubovima zadnji su put ažurirani 21. listopada 2012.. |

**Boro Primorac** (Mostar, Bosna i Hercegovina, 5. prosinca 1954.), bosanskohercegovački nogometni trener i bivši nogometaš.

## Igračka karijera

### Klupska karijera

Kao igrač, Primorac je karijeru započeo u mostarskome Veležu, a nastavio je u splitskome Hajduku. Za Hajduka je sveukupno odigrao 283 utakmice i postigao 53 pogotka i u sezoni 1978./79. osvojio Prvenstvo Jugoslavije. U tim klubovima Boro Primorac nosio je dres s brojem 5. Postigao je prvi pogodak na novom Hajdukovom igralištu na Poljudu, 19. rujna 1979. godine protiv, Trabzonspora (1:0), na utakmici 1. kola Kupa prvaka. Pogodak je postigao iz jedanaesterca. Za Hajduka igrali su u toj utakmici: Budinčević, Primorac, Krstičević (strijelac posljednjega pogotka na Starom placu), Luketin, Peruzović, Rožić, Zl. Vujović (Bogdanović), Čop (Zo. Vujović), Šalov, Đorđević i Šurjak.
Nakon Hajduka Primorac, 1983. godine, odlazi u Francusku, gdje je nastupao za Lille i Cannes, te u svakom klubu skupio impresivnih više od stotinu nastupa.

### Reprezentativna karijera

Za reprezentaciju Jugoslavije, Boro Primorac nastupao je u razdoblju od 1976. do 1982. godine te skupio 14 nastupa. Prvi nastup imao je 1976. godine protiv Tunisa (2:1) u Tunisu, 18. veljače, a posljednji 1980. godine protiv Italije (2:0) u Italiji, 15. studenoga. Od većih reprezentativnih uspjeha, Primorac je na Olimpijskim igrama u Moskvi 1980. s Jugoslavijom osvojio četvrto mjesto u utakmici protiv domaćina, Sovjetskoga Saveza.

## Trenerska karijera

Individualno, Primorac je vodio francuske momčadi - Cannes i Valenciennes te reprezentaciju Gvineje.

Od 1994. godine Boro Primorac je pomoćni trener te desna ruka trenera Arsène Wengera s kojim je prijatelj već više od 20 godina. S Wengerom je počeo raditi u japanskoj Nagoyi Grampusu, prije nego što su zajedno otišli, 1996. godine, u londonski Arsenal.

## Priznanja

### Igrač

**Hajduk Split**

|  JUG
 |
| --- |
| Prvenstvo Jugoslavije | 1978./79.
 |

### Trener

**Nagoya Grampus**

|  JAP
 |
| --- |
| Carev kup | 1995.
 |
| Japanski Superkup | 1996.
 |

**Arsenal**

|  ENG
 |
| --- |
| FA Premier Liga | 1997./98.
 |
| FA Premier Liga | 2001./02.
 |
| FA Premier Liga | 2003./04.
 |
| FA Kup | 1998.
 |
| FA Kup | 2002.
 |
| FA Kup | 2003.
 |
| FA Kup | 2005.
 |
| FA Community Shield | 1998.
 |
| FA Community Shield | 1999.
 |
| FA Community Shield | 2002.
 |
| FA Community Shield | 2004.
 |

* Trofej poznat pod nazivom FA Community Shield, do 2002. nazivao se Charity Shields.

## Privatno

Primorac tečno govori sedam stranih jezika - engleski, francuski, talijanski, španjolski, portugalski, njemački i japanski jezik. Oni koji su radili s njime u Arsenalu, opisuju ga kao šarmantnu, visoko inteligentnu osobu, osobu čije je znanje stranih jezika veće i od samog trenera Wengera i Phillipe Senderosa koji također slove za poznavatelje više stranih jezika.

## Izvori

## Vanjske veze

* (`en`) Primorčev profil na Arsenal.com
* (`en`) Boro Primorac na transfermarkt.co.uk